Letter of Harpalus to Heras
Material: papyrus
Place: Oxyrhynchites
Categories: Brief (privat)
Harpalos an Heras
Sendungen verschiedener Art
Kreditbrief
Grußformeln
Ἅρπαλος Ἡρᾶτι τῶι ἀδελφῷ 
χαίρειν. 
ἔγραψα ... διὰ Ἡρακλείδ[ου] ....<gap/> 
τα τῆς [ο]ἰκονομίας σου· συνέδησα 
ἐπιστολήν μου καὶ ἄλλην τοῦ ἐν
θάδε νομικοῦ πρὸς τὸν παρὰ σοὶ 
νομικόν. ἐκομισάμην παρὰ Ἀμ
μων[ίο]υ τὰ πεμφθέντα [μοι].[ ἔπ]εμ
ψα δέ σοι διʼ αὐτοῦ κνίδιν γάρου χρηστοῦ, 
λαβων παρʼ ἐμοῦ εἰς λόγον ναύλου 
καὶ φορέτρου  ϛ. τὸ ἐπιστόλιον τὸ 
τῆς ἐπιθήκης τὸ διαπεμφθέν σοι ἀπʼ Ἀ
λεξανδρείας διὰ ἀσφαλοῦς μοι πέμψον. 
ἐκομ[ι]σάμην παρὰ Ἡρακλείδου σπάτι
ον οἴνου. καὶ μὴ βαροῦ. οὗτινος γὰρ 
ἐὰν χρείαν σχῶ, γράψω σοι. ἐγράφη μοι 
ἀπὸ Ὀά[σ]εως ὑπὸ Λεωνίδου ὡς τοῦ φίλου 
μεταβαλόντος αὐτῷ τὴν τιμὴν τῶν δερμά
των. ἐξέτασον [πα]ρὰ σοὶ πόσον αὐτῷ με
τεβάλετο εἰς τὸν λόγον μου. καὶ ἐρε[ῖς] 
Πατρ... τι ὅτι Ἡρακλείδης [οὐ]δέν μ[οι] 
ὀφείλι ἀπὸ λόγου τῆς μεγάλης Ὀάσεως 
καὶ οὐκ ἐχρῆν τὸν κάμηλον κατασχεῖν. 
ἐγὼ γὰρ μειμούμενος ἐματὸν μέχρι 
τούτου οὐδὲν ἔπραξα, καὶ μέχρι τούτου 
ἤτω. τὰς γὰρ  Α, ἃς μετεβάλετο ὁ Ἡ
ρακλείδης τοῖς αὑτοῦ ἐν τῇ μεγάλῃ 
Ὀάσι, ταύτας ἔσχεν ἐν τῷ Ὀξυρυγχείτῃ 
κἀμοὶ μετεβάλετο ἐν τῷ αὐτῷ Ὀξυ
ρυγχείτῃ ὀφειλομένας μοι ὑπʼ αὐτοῦ. 
εἰκῇ οὖν κατεῖχον τὸν κάμηλον. 
πάντα μεταδώσεις αὐτῷ. περὶ ὧν β[ού]
λει, ἀνόκνως μοι γράφε. 
 ἐρρῶσθ[αί σε] 
εὔχομ[αι]
Ἡρᾶτι π Ἁρπάλου τοῦ ἀδελφοῦ.